Derduisende Lego-blokkies word kuns | Vrouekeur
Derduisende Lego-blokkies word kuns
Geskryf deur Caxton Magazines staff 05/02/2015
CNN het dit nie verniet een van die wêreld se top-10-uitstallings genoem nie, want The Art of the Brick, die bekende Lego-kunsuitstalling wat nog tot 26 Februarie by die Watershed in die V&A Waterfront in Kaapstad te sien is, is uitstaande.
Daar is meer as 70 beelde uit Lego-blokkies deur die Amerikaanse kunstenaar, Nathan Sawaya. Een van die bekendstes hiervan is die werk “Yellow” waar ’n beeld van ’n man sy borskas oopskeur en blokkies uitval.
Ander indrukwekkende werke is onder meer die T-Rex-geraamte wat uit meer as 80 000 Lego-blokkies bestaan en meer as ses meter lank is. Jy kan ook van die wêreld se bekendste kunswerke in Lego-blokkies gadeslaan. Dink aan Da Vinci se “Mona Lisa”, Van Gogh se “Starry Night” en “The Scream” deur Edvard Munch.
Daar is ’n teetuintjie, klein Lego-treintjie en speelplek vir die kinders.
Wanneer kan ek dit besoek?
Kaapstad tot 26 Februarie in die V&A Waterfront
Johannesburg 13 Mei – 12 Augustus in die Argiewe-gebou in Rosebank, Johannesburg
Kaartjies R140 vir volwassenes en R95 vir kinders (deur Computicket). Kinders jonger as twee jaar gaan gratis in.
art of the brickartsentertainmentlego kunsLego uitstalling